Üldkohtu (üheksas koda laiendatud koosseisus) 20. augusti 2020. aasta määrus – FL Brüterei M-V jt vs. komisjon

(kohtuasi T-755/18)

Tühistamishagi ja kahju hüvitamise nõue – Mahepõllumajandus – Loomakasvatus – Mahepõllumajanduslike sisendite puudumisega seotud erandlikud tootmiseeskirjad – Mittemahepõllumajanduslike loomade kasutamine – Erandlike tootmiseeskirjade kohaldamisaja pikendamine – Otsese puutumuse puudumine – Isikutele õigusi andva õigusnormi piisavalt selge rikkumise puudumine – Osaliselt ilmselgelt vastuvõetamatu ja osaliselt ilmselgelt õiguslikult põhjendamatu hagi

1. Tühistamishagi – Füüsilised või juriidilised isikud – Neid otseselt ja isiklikult puudutavad aktid – Otsene puutumus – Kriteeriumid – Komisjoni otsus, millega pikendati kahe aasta võrra liikmesriigi asutuste võimalust anda mahekanakasvatajatele luba kasutada mittemahepõllumajanduslikke tibusid – Otsese mõju puudumine hagejate õiguslikule olukorrale – Rakendamise eest vastutava riikliku reguleeriva asutuse kaalutlusõigus – Määratlemine – Otsese puutumuse puudumine – Vastuvõetamatus (ELTL artikli 263 neljas lõik; komisjoni määrus nr 889/2008, artikli 42 punkt b ja määrus 2018/1584) (vt punktid 23–28, 32–36 ja 39–43)

2. Kahju hüvitamise hagi – Tühistamishagist sõltumatus – Määruse peale esitatud tühistamishagi vastuvõetamatus – Mõju puudumine sama määruse vastuvõtmisega tekitatud kahju hüvitamise nõudega hagi vastuvõetavusele (ELTL artikkel 263 ja artikli 340 teine lõik) (vt punktid 48 ja 49)

3. Lepinguväline vastutus – Tingimused – Õigusvastasus – Kahju – Põhjuslik seos – Kumuleeruvad tingimused – Ühe tingimuse puudumine – Kahju hüvitamise hagi tervikuna rahuldamata jätmine (ELTL artikli 340 teine lõik) (vt punktid 50, 67, 72 ja 81)

4. Euroopa Liidu õigus – Põhimõtted – Proportsionaalsus – Ulatus – Liidu seadusandja kaalutlusõigus ühise põllumajanduspoliitika valdkonnas – Kohtulik kontroll – Piirid (ELTL artiklid 40–43) (vt punktid 52–55)

5. Euroopa Liidu õigus – Tõlgendamine – Erandit kehtestav säte – Kitsas tõlgendamine (Nõukogu määrus nr 834/2007, artikkel 22) (vt punkt 62)

6. Lepinguväline vastutus – Tingimused – Õigusvastasus – Komisjoni poolt rikkumismenetluse algatamata jätmine – Asjaolu, mis ei ole õigusvastane (ELTL artikkel 258) (vt punkt 73)

7. Kohtumenetlus – Hagimenetluse algatusdokument – Vorminõuded – Vaidluse eseme määratlemine – Ülevaade fakti- ja õigusväidetest – Hagi, milles nõutakse liidu institutsiooni tekitatud kahju hüvitamist – Etteheidetavat tegevust käsitlevate andmete puudumine – Vastuvõetamatus (Üldkohtu kodukord, artikkel 76) (vt punkt 78)

Ese

Esiteks ELTL artikli 263 alusel esitatud nõue tühistada komisjoni 22. oktoobri 2018. aasta rakendusmääruse (EL) 2018/1584, millega muudetakse määrust (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (ELT 2018, L 264, lk 1), artikli 1 punkt 4 ning teiseks ELTL artikli 268 alusel esitatud nõue hüvitada esiteks kahju, mis on hagejatele väidetavalt tekitatud nimetatud artikli vastuvõtmise tõttu, ning teiseks kahju, mis on väidetavalt tekitatud seetõttu, et komisjon ei kontrollinud, kas Madalmaade ametiasutused järgivad komisjoni 5. septembri 2008. aasta määruse (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (ELT 2008, L 250, lk 1), artiklit 42.

Resolutsioon

1. Jätta hagi rahuldamata.